Diari Oficial de la Generalitat Valenciana


Sumari del DOGV 5716, del 04-03-2008 (2008/2084)

Informació pública de l'alternativa tècnica del Programa d'Actuació Integrada de la Unitat d'Execució número 1 del nou sector denominat Ensanche Sur de Heredades, terme municipal de Rojales.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2084


Data del document
:   14-02-2008

Organisme emissor
:   Jardineria, Obras y Servicios Torrevieja, SA

Tipus de document
:   Informació Pública

Descriptors 

:   * Rojales
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada de la Unitat d'Execució número 1 del nou sector denominat Ensanche Sur de Heredades, terme municipal de Rojales. [2008/2084]  
La mercantil Jardinería, Obras y Servicios Torrevieja, SA, amb domicili social al polígon industrial Santa Anna, vial 10, parcel·la 97, de Guardamar del Segura, i amb el codi d'identificació fiscal número A29019242, té intenció de participar en el concurs per a la selecció i adjudicació de la figura d'agent urbanitzador del Programa d'Actuació Integrada de la Unitat d'Execució Número 1 del nou sector denominat Ensanche Sur de Heredades, terme municipal de Rojales, les bases particulars del qual les va aprovar el Ple de l'Ajuntament de Rojales el 6 de setembre de 2007, va enviar l'anunci de licitació al Diario Oficial de la Unión Europea el 15 d'octubre de 2007, i es va publicar l'anunci de licitació en el Diari Oficial de la Comunitat Valenciana número 5626, de data 25 d'octubre de 2007.  
De conformitat amb el que disposa l'article 134 de la Llei 16/2005, de 30 de desembre, de la Generalitat Valenciana, Urbanística Valenciana (d'ara en avant LUV) i només a l'efecte de presentació d'al·legacions, s'exposen al públic, per un termini d'un mes, els documents següents:  
- Alternativa tècnica del programa, composta per:  
A. Pla de reforma interior.  
B. Àmbit de l'actuació integrada.  
C. Justificació del compliment de les condicions d'integració de l'actuació amb l'entorn.  
D. Terminis que es proposen per al desenvolupament de la actuació integrada.  
E. Projecte d'urbanització.  
Estos documents han estat protocol·litzats a la Notaria de José Luis Bellot Sempere, amb domicili al passatge de la Comuna, 2, 1r, 03949 Rojales (Alacant). Així mateix, se n'ha depositat una còpia a l'Ajuntament de Rojales.   
Durant el termini d'exposició, qualsevol persona que ho desitge, podrà comparéixer en la notaria on es troba protocol·litzada l'alternativa tècnica, en horari de 10.00 a 14.00 hores, de dilluns a divendres, on es podrà consultar, així com formular al·legacions i suggeriments. Així mateix, podrà comparéixer a l'Ajuntament de Rojales, en horari d'atenció al públic, on està depositada una còpia de la documentació esmentada, a fi d'examinar-la i presentar les al·legacions que crega oportunes.  
Prèviament a la publicació d'este anunci, de conformitat amb el que disposa l'article 134 de la Llei Urbanística Valenciana, s'ha remés un avís de l'inici del procediment de gestió indirecta del Programa d'Actuació Integrada de la Unitat d'Execució Número 1 del nou sector denominat Ensanche Sur de Heredades, terme municipal de Rojales, al domicili fiscal dels qui consten al Cadastre com a titulars dels drets afectats per l'actuació proposada.   
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 296.4 del Decret 67/2006 (ROGTU), el present edicte complix la funció de notificació per a aquells eventuals titulars desconeguts, de parador ignorat o que, intentada esta, no s'haguera pogut practicar, sense perjuí que l'avís dels titulars esmentats s'efectue addicionalment per mitjà d'una publicació en el Butlletí Oficial de la Província de Alacant.  
Rojales, 14 de febrer de 2008.- L'apoderat: Luis Elías Abad Castelló.